**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR,**

**Administrația Domeniului Public Soós Zoltán**

**Nr. 7027 / 01.02.2023**

**R E F E R A T D E A P R O B A R E**

**privind acordarea unui mandat special reprezentantului Municipiului Târgu Mureș în Adunarea Generală a Asociației de Dezvoltare Intercomunitară de Transport Public Târgu Mureș**

Prin intermediul notei interne cu nr. 6457/1087/30.01.2023, cabinetul Primarului Municipiului Târgu Mureș a transmis către S.P.A.D.P. un model de proiect de hotărâre spre a fi supus adoptării și ulterior transmiterii către domnul Gáspár Botond Atilla, în calitate de inspector în cadrul Municipiului Târgu Mureș desemnat pentru îndeplinirea procedurilor prevăzute de lege de dobândire a personalității juridice a Asociației de Dezvoltare Intercomunitară de Transport Public Târgu Mureș.

Având în vedere prevederile art. 29 din Legea nr. 51/2006 a serviciilor comunitare de utilități publice, republicată, cu modificările și completările ulterioare, ale prevederilor art. 27, alin. (1) din Legea nr. 92/2007 a serviciilor de transport public local, cu modificările și completările ulterioare,

Ținând cont de Hotărârea Consiliului Local al Municipiului Târgu Mureș nr. 185 din 14 iunie 2022 *privind asocierea Municipiului Târgu Mureș, prin Consiliul Local al Municipiului Târgu Mureș, în calitate de membru fondator, cu Consiliile Locale ale Comunelor Cristești, Corunca, Livezeni, Sîngeorgiu de Mureș, Sântana de Mureș, Sâncraiu de Mureș și Pănet, în vederea constituirii Asociației de Dezvoltare Intercomunitară ”Asociația de Dezvoltare Intercomunitară de Transport Public Târgu Mureș”*,

Apreciem ca fiind oportună adoptarea hotărârii privind mandatarea Primarului Municipiului Târgu Mureș, **Soós Zoltán**, să hotărască și să aprobe în Adunarea Generală a Asociației de Dezvoltare Intercomunitară de Transport Public Târgu Mureș intenția de atribuire directă a contractului de delegare a serviciului de transport public local către SC Transport Local SA (Târgu Mureș, str. Bega nr. 2, Nr. Of. Reg. Com.: J26/828/1995, C.U.I.:RO 1219301), deținută în procentaj de 100% de către Consiliul Local al Municipiului Târgu Mureș, și publicarea în JOUE a anunțului de intenție. Pentru justificarea alegerii formei de delegare a serviciului se va elabora un Studiu de oportunitate.

**Aviz favorabil al**

**Administrației Domeniului Public**

**Ing. Florian Moldovan**

**Șef S.T.R.I.S.C.T.**

**Lupu Adrian**

*Întocmit,*

*Tomoiagă Tunde*

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice)\*

**CONSILIUL LOCAL MUNICIPAL TÂRGU MUREȘ**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**privind acordarea unui mandat special reprezentantului Municipiului Târgu Mureș în Adunarea Generală a Asociației de Dezvoltare Intercomunitară de Transport Public Târgu Mureș**

***Consiliul local municipal Târgu Mureș, întrunit în ședință ordinară de lucru,***

***Având în vedere:***

a) Referatul de aprobare nr. 7027 / 01.02.2023 , inițiat de Primar prin Serviciul Public Administrația Domeniului Public privind acordarea unui mandat special reprezentantului Municipiului Târgu Mureș în Adunarea Generală a Asociației de Dezvoltare Intercomunitară de Transport Public Târgu Mureș

b) Raportul Comisiilor de specialitate din cadrul Consiliului local municipal Târgu Mureș;

c) Raportul D.J.C.A.A.P.L. nr. \_\_\_\_\_\_\_\_\_\_\_\_\_\_\_\_\_\_\_\_\_;

***În conformitate cu prevederile:***

* Art. 3, alin. (1) și alin. (3), art. 8, alin. (1), art. 10 alin. (4) și art. 29 din Legea nr. 51/2006 a serviciilor comunitare de utilități publice, rep., cu modificările și completările ulterioare;
* Art. 3, alin. (1) și alin. (3), art. 8, alin. (1) și alin. (3), lit. b) și ale art. 10, alin. (3) și alin. (9) din Legea nr. 51/2006 a serviciilor comunitare de utilități publice, rep., cu modificările și completările ulterioare;
* Art. 16, alin. (1), art. 17, alin. (1), lit. g) și h, alin. (2) și art. 27, alin. (1) din Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare;

***În temeiul*** prevederilor art. 91, alin. (2) și (4), art. 129, alin. (1), alin. (2), lit. d) și e), alin. (7), lit. n), alin. (9), lit. c), art. 139, alin. (1), art. 154, alin. (1), precum și ale art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e :**

**Art. 1.** Se mandatează Primarul Municipiului Târgu Mureș, domnul **Soós Zoltán,** să hotărască și să aprobe în Adunarea Generală a Asociației de Dezvoltare Intercomunitară de Transport Public Târgu Mureș intenția de atribuire directă a contractului de delegare a serviciului de transport public local către SC Transport Local SA (Târgu Mureș, str. Bega nr. 2, Nr. Of. Reg. Com.: J26/828/1995, C.U.I.:RO 1219301), deținută în procentaj de 100% de către Consiliul Local al Municipiului Târgu Mureș, și publicarea în JOUE a anunțului de intenție.

**Art. 2.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Serviciul Public Administrația Domeniului Public și Asociaţia de Dezvoltare Intercomunitară de Transport Public Târgu Mureș.

**Art. 3.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 4.** Prezenta hotărâre se comunică:

**-** Serviciului Public Administrația Domeniului Public;

**-** Direcției Economice;

- Asociației de Dezvoltare Intercomunitară de Transport Public Târgu Mureș.

- S.C. Transport Local S.A.

**Viză de legalitate**

**Secretarul General al Municipiului Târgu Mureș**

**BORDI KINGA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**